Perussuomalaisten ehdokas pystyy erottumaan muista ehdokkaista parhaiten ja osaa käyttää tilannetta hyödykseen, kirjoittaa kommentissaan HS:n politiikan toimituksen esimies Kalle Silfverberg.

Perussuomalaisten Laura Huhtasaari otti yhteen pääministeri Juha Sipilän kanssa eduskunnassa.­

”Islamisaatio.” Perussuomalaisten varapuheenjohtaja, kansanedustaja ja presidenttiehdokas Laura Huhtasaari pääsi viljelemään äärioikeiston keksimää sanaa kahdesti Ylen tv-uutisissa torstai-iltana.

Iltapäivällä eduskunnan kyselytunnilla hän otti yhteen pääministeri Juha Sipilän (kesk) kanssa. Sipilä närkästyi, koska Huhtasaari ei pysytellyt pääministerin tavoittelemassa yhteisrintamassa.